Reagime ndaj vendimit të Presidentit Trump për Jeruzalemin 
Shumë vende të botës mendojnë se statusi i qytetit duhet të vendoset nga negociatat e paqes mes izraelitëve dhe palestinezëve.
Në Bregun Perëndimor dhe në Gazë pati sot protesta në rrugë si dhe përleshje mes demonstruesve palestinezë dhe trupave izraelite. Përplasjet vijnë një ditë pas vendimit të Presidentit amerikan Donald Trump për të njohur Jeruzalemin si kryeqytet të Izraelit. Në Ramallah të Bregut Perëndimor, ku ndodhet selia e qeverisë palestineze, grupe demonstruesish hodhën gurë ndaj forcave izraelite dhe u vunë zjarr gomave, duke krijuar shtëllunga tymi mbi qytet. Njoftohet për dhjetëra persona me lëndime të lehta. Në qytetin biblik të Bethlehemit, vendlindja e Jezusit, trupat izraelite përdorën makinat e ujit dhe gazin lotsjellës ndaj protestuesve, ndërsa në Gazë, demonstruesit dogjën postera të presidentit Trump dhe kryeministrit izraelit Benjamin Netanjahu si dhe flamuj amerikanë dhe izraelitë. Palestinezët mbyllën dyqane dhe shkolla në një grevë të përgjithshme, ndërsa udhëheqësi i grupit militant të Hamasit, Ismail Haniyeh, bëri thirrje në Gazë për një kryengritje të tretë palestineze kundër Izraelit. Hassan Nasrallah, udhëheqëi i grupit militant libanez Hezbollah, tha se duhen ndërprerë të gjitha negociatat për paqen në Lindjen e Mesme, derisa Trump ta ndryshojë vendimin e tij për Jeruzalemin. Nga frika e shkallëzimit të mëtejshëm të protestave, Izraeli ka shtuar forcat e sigurisë në Bregun Perëndimor, Jeruzalemin Lindor dhe përgjatë kufirit me Gazën. Vendimi i Trump-it për ta njohur Jeruzalemin si kryeqytetin e Izarelit, po ashtu ka nxitur zemërim në mbarë botën arabe dhe myslimane, si dhe i ka befasuar aleatët e Shteteve të Bashkuarea. Në Jeruzalem ndodhet xhamia Al-Aqsa, vendi i tretë më i shenjtë për fenë islame dhe palestinezët e shohin Jeruzalemin Lindor si kryeqytetin e shtetit të tyre të ardhshëm. Shumë vende të botës mendojnë prej një kohe të gjatë se statusi i qytetit duhet të vendoset nga negociatat e paqes mes izraelitëve dhe palestinezëve, por zyrtarët palestinezë thanë se vendimi i zotit Trump i ka shkualifikuar Shtetet e Bashkuara si një ndërmjetës i paanshëm i bisedimeve të paqes. Por, për Izraelin, kompleksi Al-Aqsa njihet si piedestali i Tempujve, ku ndodhen dy tempuj biblikë dhe vendi më i shenjtë për xhudaizmin. Zoti Netanyahu tha se Qindra islamistë u mblodhën në qytete të mëdha të Pakistanit, për të dënuar vendimin e zotit Trump. Grupi ekstremist i al-Kaidës, al-Shabab, u kërkoi "të gjithë muslimanëve të grumbullojnë armë dhe të mbrojnë xhaminë al-Aksa”. Kryeministri irakian Haider al-Abadi, një aleat i Shteteve të Bashkuara, tha se Trump duhet Shefja e Politikës së Jashtme të BE-së Federica Mogherini, tha se vendimi i zotit Trump Presidenti francez Emmanuel Macron dhe kancelarja gjermane Angela Merkel thanë se statusi i Jeruzalemit duhet të jetë pjesë e bisedimeve mes izraelitëve dhe palestinezëve dhe e hodhën poshtë vendimin e zotit Trump. tha zoti Macron. Laureati i Çmimit Nobel Desmond Tutu tha: Por Sekretari amerikan i Shtetit Rex Tillerson i doli në mbrojtje këtij vendimi gjatë vizitës së tij në Vienë: tha sekretari Tillerson. Departamenti amerikan i Shtetit ka lëshuar një paralajmërim për qytetarët e SHBA që udhëtojnë kudo në botë pas vendimit të administratës Trump për Jeruzalemin. Në paralajmërim u kërkohet qytetarëve të SHBA të jenë në gatishmëri të lartë kur udhëtojnë. "Përveç shqetësimeve që rrjedhin nga terrorizmi, udhëtarët duhet të jenë të vëmendshëm ndaj mundësisë së trazirave politike, dhunës, demonstrimeve dhe aktiviteteve kriminale gjatë udhëtimit," thuhet në paralajmërimin e Departamentit të Shtetit.